
Wñ fijy ... We GuMrani** it fif 


Drs. Marisol Lopez Tromp a keda ela eu henter 
e proceso pa asumi cartera ministerial, re- 
emplazando asina Otmar Oduber, keda a baha 
como mandatario for di dia 12 di December 2019. 
Kico a pasa cu e proceso a tuma asina largo, no 
ta conoci, pero e ta cla y asina pa otro siman por 
spera cu drs. Marisol Lopez Tromp lo huramenta 
como Minister nobo di Gabinete Wever-Croes. 
E1 a entrega su carta di retiro, per dia 27 di 
januari awor, esta pa diluna awor, y unabes cu 
esaki tuma lugar, Marisol lo huramenta. 



Hunto nos por haci un diferencia. 


Ban yuda Scol Cacique Macuahma 
Haci bo donacion facil, via Pay.aw. 


Habri bo Pay.aw app, 

Tap "More" riba bo home screen, 

Tap riba "Good Deeds", 

Scoge "Cacique Macuarima School Fire" pa haci bo donacion. 

Pakete di retiro ta mihor di loke cu CITGO a ofrece, pero 

Ningun hende sa kende(nan) ta bira e operador nobo 

Evelyn Wever Croes a bisa cu tin sigur un 25 interesado, pero te awe no tin ningun negociacion 



TABATA Boy Anthony, Presidente di lOWUA cu a bin 
afo y declara, cu e proposicion cu lOWUA a haci CITGO 
for di aña pasa, a keda acepta y asina ta pone un final n’e 
era di CITGO na Aruba. E pakete aki ta mihor cu loke 
CITGO a bin ta ofrece FTA, pa cual FTA y su miembro- 
nan a nenga, cu tabata mas bien a base di ley. Y maske 
FTA mes no a wak e proposicion di lOWUA, por a com- 
pronde cu e ta hopi bon y cu miembronan di FTA tambe 
lo por biba cune. 

Pero asina mes, cu excepcion di 5 trahador, tur lo perde 
nan trabao. Tur e promesanan haci pa Prome Minister 
Evelyn Wever-Croes y su Minister Glenbert Croes ta 
promesanan fofo. Es mas Evelyn Wever Croes, siendo 
den oposicion a declara, cu MEP tin interesado cu no kier 
delibera cu Mike Eman, pero cu pa MEP si nan ta cla pa 
habri porta. Porta ta habri pa Evelyn Wever Croes, pero 
no ta habri pa Mike Eman. Gritonan den oposicion y awe 
por mira cu meramente MEP a sera porta di e refineria. 

Gobierno aki a laga sa ora cu a firma un Acuerdo pa Ter- 
minacion di Relacion cu CITGO, cu Gobierno tin caba un 
25 interesado den e refineria y como tal CITGO por wel 
di bay for di awe. Pero te awe no a tende di ningun nego- 
ciacion cu ningun interesado. Ademas, ningun di e gru- 
ponan aki ta interesa den e refineria cu ta deterioriando, 
pero den unicamente e operacion di e terminal y nada 
mas. 

Tin otro interes cu no ta interes di pueblo di Aruba. Pesey 
mester tin claridad di e deal cu tin cu CITGO pa sera e 
refineria. 



No lubida cu 5 luna cu e Gobierno aki a asumi poder, 
a duna apoderacion na oficina di abogado mr. Hendrik 
Croes pa wak con por kibra e contrato entre CITGO y Go- 
bierno of anula si por declara dicho contrato hasta nulo. 
Pakico? Ningun hende no por contesta ainda. 

Si Gobierno a haya e yabi bek, manera Evelyn Wever 
Croes mes a duna di conoce, pero bao cua condicion? 
Kende a keda cu responsabilidad pa haci e tereno limpi? 

FTA 

Maske cu e no a haya mira ainda e proposicion nobo cu 
lOWUA a bay di acuerdo cu sigur ta mihor di loke a ser 
ofreci, FTA por a bay di acuerdo cune. Segun Hubert 
Dirksz, e tabata spera di haya e acuerdo tentative ainda 
den curso di ayera, pa presenta esaki n’e miembronan. 
Pa FTA un acuerdo pa finalisacion ta bon, pero FTA ta 
purba di haya garantia di continuacion di trabao. Y esey 
nan no tin ainda, pasobra te ainda nan no sa kende ta 
bira e operador nobo. E por t’e propio compania estatal di 
Gobierno cu ta Refineria di Aruba. 

E trahadornan no tin claridad y ta den duda grandi. 

OPINION 

Pueblo awe tin secreto pa nos como pueblo. Dicon paso- 
bra tin bisa cu Gobierno a wave di 350 miyon cu CITGO 
tin cu paga pa breach e contract, awor ta 100 miyon so. 
Dicon otro si y anos como pueblo di tin paga tur cos wanta 
sla pa paga debe? Nooo por pueblo, no por . 

Anto bo sa kico ta tristo, cu kier bende e 2 tugboatnan y 
laga KTK di Corsou bin haci trabao cu Arubianonan cu 
ta bayendo cas ta haci. Con serio bo por ta? Esaki ta ora 
cero di e MEP Nobo? 

CAft: 

Ta poniendo hopi presion riba pueblo y comerciante 



Colegio di Supervision Financiero (CAft) tabatin varios 
critica riba e concepto presupuesto 2020. Principalmente 
pasobra ta parce cu ta desvia of busca solucion pa logra 
norma, pero no ta trata aki di solucionnan structural, pero 
cosnan temporal. 

Asina p.e. CAft ta bisa cu e cortamento di gastonan struc- 
tural proponi ta di forma limita den 2020, mientras cu na 
mesun momento e presion riba e poblacion, comerciante y 
turistanan ta aumenta. 

Den esaki e comision di supervision ta bisa ta di remarca 
cu e entradanan adicional di Aruba den 2019 pa un suma 
di maximalmente 14.3 miyon florin a wordo hinca den gas- 
tonan. Esaki ta en contra di loke a palabra den e Protocol y 
esaki ta haci cu e debe halto caba no ta wordo baha suflci- 
entemente. 

E suma extra di gastonan no ta conoci, pasobra no sa kico 
ta loke a duna adicionalmente na Serlimar. 

P’esey CAft ta bisa cu si e entrada adicional di 14.3 miyon 
florin di 2019 no a wordo uza completamente pa baha e debe 
di Aruba, e ta haci cu e pais mester tuma medidanan adi- 
cional pa limita nan gastonan den e presupuesto di 2020. 


Nan ta bisa tambe cu e LAft y e Protocol flrma ta speciflca- 
mente dirigi pa logra un flnanza publico sostenibel y esa- 
ki, na opinion di Comision di Supervision Financiero no ta 
wordo logra cu e concepto presupuesto 2020. 

P’esey nan ta conseha pa duna un mihor splicacion cu por 
controla di un mihor forma e cifranan di entradanan a base 
di tarifa y primanan y durante cual ta tene cuenta cu un 
fecha di implementacion realistico y e efecto di esaki riba e 
entradanan 

Nan kier un splicacion pakico dividendonan (structural) y 
otro entradanan di empresanan gubernamental ta extra 
presupuesta y tambe con esaki lo no bay afecta e operacion 
di e empresanan estatal. Drecha tambe e entradanan inci- 
dental (bahando esaki) y evalua medidanan extra pa baha 
e parti di gastonan. 

Mustra un plan con ta bay baha e gastonan di personal, y si 
e entrada extra di 14.3 miyon florin no wordo uza completa- 
mente pa reduccion di e debenan, bin cu mas limitacion den 
e gastonan den e presupuesto 2020. 

Cancela e obligacion di pais (Gobierno) pa elimina e defl- 
citnan di Serlimar y e solucion di e “bottlenecknan” cu tin 
rond di cobransa y recaudacion, y asina un contribucion 
adicional for di Presupuesto Nacional por wordo evita. 





4 


AWEMainta 


Diahuebs, 23 Januari 2020 


Huramentacion directiva 2019/2020 
y miembronan di Fundacion 
Parlamento Hubenil Aruba 




En conexion cu Dia di Betico nos oficina lo ta cera diabierna, 24 di januari 2020. 
Nos lo ta habri bek pa publico dialuna, 27 di januari 2020. 


•:|:*apfa 

Seroe Blanco 4, Oranjestad, Aruba |(297) 525 27321 www.apfaruba.org 



^RLAMENTD 


HUBENIL 

t 1, M 

^ ^ 


DIABIERNA 17 di januari 2020, Parlamento 
Hubenil Aruba a tene un ceremonia oficial unda 
cu a huramenta miembronan di directiva y al- 
abes a huramenta 8 miembro nobo . 

E directiva 2019/2020 ta consisti di 5 miembro 
kendenan a priminti y acepta pa eherce nan fun- 
cion como directiva. 

Directiva 2019-2020 ta consisti di: Presidente: 
Sr. Emanuel Koolman: Secretaria: srta. Erica 
Brice: Tesorera; srta. Giovanna Carisal: Vocera: 
srta. Dominique Lopez y 
Vice Presidente: Sr. Leonardo Figaroa. 

Miembronan a priminti dilanti tur testigo pre- 
sente cu nan lo eherce nan funcion como repre- 
sentante di nan skol of organisacion na un forma 
optimal y naturalmente lo sigui traha na bien- 
estar di nos hobennan. 

Miembro nobo instala p’e termino di 2020-2023 
ta : Srta. Aimee-Chavez Tromp; Srta. Jisela So- 
lognier; Srta. Joyseline Richardson; Srta. Aman- 
da Britten; Srta. Camila Ramirez; 

Sr. Jean Croes; Sr. Nathan Perez y Sr. Tai-Kong 
Trimon Lee. 

Nos ta felicita tur miembro y directiva 2019-2020. 
Nos ta desea nan tur clase di exito den nan funcion 
trahando na bienestar di e hubentud di Aruba. 

Leanne Figaroa Boluntario di Aña 2019 
di Fundacion Centro Famia Piedra Plat 



Leanne Figaroa como mucha a cuminsa 
asisti na nos actividadnan di Fundacion. 
Despues Leanne a cuminsa yuda como 
assistant lider di Ositos, e muchanan 
mas chikito di Club Oansa. 

Leanne Figaroa a crece den nos Funda- 
cion durante e añanan. E aña aki e ta 
haci 10 aña trahando como boluntario 
den diferente actividad cu nos Funda- 
cion ta organisa entre otro: Actividad 
cultural 18 di Maart, Dia di Rey, Aruba 
Doet, CHA Aruba, y ta yuda 3x pa siman 
cu e proyecto CEC. (naschoolse opvang 
pa hobennan di Voortgezet Onderwijs). 
Leanne ta un boluntario cu semper ta 
puntual y ta cla pa yuda. 

Tambe nos FCFPP ta gradici CEDE 
Aruba pa tuma e iniciativa pa a recon- 
oce cada fundacion aki na Aruba cu 
e “Volunteer of the Year Awards”. 
Seguramente e ta un estimulo pa nos 
boluntarionan aki na Aruba. 



hool & Education 


Leanne Figaroa 


iiadon Centro Famia Piedr.tj 
Plat 

One Time Prize 

TEL: 587 3399 • LOCATED AT LA CABANA BEACH RESORTS & CASINO • WIGLITZ CASIN O^ 

All wlnners must be present to wln and present valld Id. Management reserves the rlght to alter thls promotlon 




























































6 


AWEMainta 


Diahuebs, 23 Januari 2020 



DEN bista di RAIZ, aña 2019 lo keda recorda como 
e Aña di Resistencia den cual e poblacion di Aruba 
ningun momento a perde for di bista e cambionan cu 
nan a pidi na 2017. E mensahe di nos hendenan a keda 
firme durante henter e aña cu a pasa, cu e nivel di debe 
nacional no ta aceptabel, e nivel di gasto di Gobiemo 
no ta aceptabel, integridad mester wordo fortifica, 
compcion mester wordo combati, mester pone un fin 
n’e infiuencia toxico di politica riba nos comunidad, 
mester duna atencion adecuado pa un gmpo grandi cu 
tin menos recurso, mester proteha nos naturalesa y nos 
fliture. Na palabra Ursell Arends, Presidente y Lider 
di RAIZ. 

Den 2019 nos tur por a cuminsa sinti cada biaha mas 
y mas e impacto di e mega debe. Cada florin cu bay 
na paga debe ta un florin menos pa nos hendenan 
di menos recurso, of un florin menos pa garantisa 
seguridad. Nos hendenan a mustra cu di nos banda nos 
lo aporta n’e esfuerzo comun pa baha e debe aki. Pero 
na mes momento nos hendenan ta exigi cu Gobiemo 
tambe mester cuminsa duna di su parti. 

E deficit mas grandi na Amba ta un deficit moral 
unda Gobemantenan ta pidi e pueblo pa cooperacion, 
sacrificio y entrega, mientras cu e mesun Gobiemo aki 
ta permiti proyectonan dudoso tuma lugar bou di su 
maneho. Un deficit moral ta ora cu esnan na mando, 
esnan cu mester percura pa un bon maneho di nan pais, 
no ta sinti e necesidad pa duna cuenta na e pueblo cu 
nan mester sostene enbes di ignora. 



BO MESTER Dl WASTE BUCKET RESIDENCIAL 
OF COMERCIAL? 

Big Bucket 


15 yrd 

RAIZ: 

Union ta Surpasa Miedo y Division 


E falta di transparencia aki ya a 
demostra nos caba cu e ta sirbi 
solamente pa fomenta y permiti 
compcion, hustamente na momento cu 
no por permiti mas deroche di placa. 
RAIZ ta keda pidi na tur Minister den 
nos ministerraad pa nan para keto un 
rato y pensa si e falta di transparencia 
cu tin den varios proyecto di Gobiemo 
ta promove integridad of ta juist habri 
caminda pa compcion. 

Mescos cu den 2018 y 2019 RAIZ lo 
keda trece proyectonan cuestionabel 
na atencion di publico en general y 
particularmente na Parlamento, cu e 
speransa cu nan lo haci nan trabou. 

Durante 2019, mientras cu pueblo 
ta uni den un esfuerso pa atende cu e 
debe nacional, cada bes por a tende 
mas relato y lesa mas raport den cual 
ta cuestiona e nivel di compcion riba 
nos isla. Pero locual pa nos di RAIZ a 
sobresali den 2019 ta cu nos hendenan 
a mustra claramente cu nan tin ningun 
intencion di baha cabez pa compcion 
y tampco pa politica di division, ni di 
Gobiemo ni di parti di oposicion. 

RAIZ ta reconoce cu mientras cu 
Gobiemo a falta pa mustra seriedad den 
bahamento di su gastonan, nos hendenan 
si a sali for di diferente skina y nan a 
organisa nan mes den diferente forma 
pa sali na defensa di nos baloman. 

Rechasando politica di division nos 
hendenan a bin hunto y a traha hunto den 
diferente gmpo sin duna importancia na 
coloman politico. Nos hende nan ta cla 
y capaz pa supera nos diferencianan pa 
logra e reto aki? Cu orguyo RAIZ por 
a mira den 2019 con e spirito Ambiano 
y sentido di fratemidad a vence riba 
politica tradicional, Ursell Arends a 
sigui comenta. 

Centenares di hende y decenas di 
gmpo a sali pa yuda y duna un man. 
Nos hendenan a sali na defensa di nos 
principionan den diferente forma, algun 
a sali na defensa di naturalesa, otronan 
a organisa asistencia na animalnan, 
otronan a organisa marcha y protestanan 
abierto contra proyectonan y plannan 
no-transparente y cuestionabel. 
Nos hendenan a uni y a traha a base 
boluntario y anonimo. 


E dia lo yega cu nan mensahe positivo 
di union lo surpasa e mensahenan di 
division. P’esey RAIZ kier probecha 
di occasion aki pa gradici tur esnan cu 
riba propio iniciativa y boluntariamente 
a lanta para den e periodo dificil aki 
pa yuda esnan mas fragil den nos 
comunidad. Nos ta gradici tur persona 
- y tur instancia - un gran cantidad di 
instancia - cu a scohe pa no para warda 
riba Gobiemo sino tuma accion nan 
mes. 

Amba no ban baha cabes, ban keda 
insisti, persisti y sigui e ehempel di 
nos grandinan. Nos grandinan a graba 
den nos e storia di un isla chikito, pero 
habita pa hendenan balente cu ora nan 
cera cabes nan semper por enfrenta y 
surpasa tur tipo di contratiempo. 

Nos Ambianonan ta conoci pa 
loke e Hulandesnan ta yama 
“zelfredzaamheid”. Mensahe di RAIZ 
ta cu no ta e pueblo mester sigui 
ehempel di politiconan. A1 contrario, 
e politiconan lo haci bon di sigui e 
ehempel di nos pueblo. 

E pueblo di Amba ta un coalicion di 
hendenan cu a bin di tur skina di mundo 
pa biba cu otro den paz. P’e motibo 
aki RAIZ a duna e coalicion actual tur 
espacio pa nan por traha na bienestar 
general. Cu disciplina y hopi pasenshi 
RAIZ a evita debatenan cu por a bmha 
tera of causa discordia. 

Den 2020 RAIZ lo sigui duna e 
coalicion den Gobiemo espacio, pero 
na mes momento ta exigi pa nan traha 
na bienestar general. “Keep them 
Honest!”. Nos lo sigui tene un bista 
skerpi riba Gobiemo y su proyectonan. 
Tin varios proyecto andando pa cual ya 
nos a expresa nos preocupacion. Nos lo 
sigui investiga esakinan y nos lo sigui 
exigi transparencia y integridad den tur 
proyecto. 

Te ainda Gobiemo por a sconde tras di 
e falta di transparencia pasobra falta di 
informacion ta haci nos tarea dificil, 
pero nos lo no laga los. 

E proyecto principal cu nos kier mira 
for di Gobiemo e aña aki ta un plan 
concreto pa baha tur su gastonan, 
particularmente e gasto di personal. 
RA IZ tey pa keda! 

Rocco Tjon (MEP): 

Fracdon liHEP cu bishitanan na 
scol den cuadro di Dia di Betko 



Fraccion di Movimiento Electoral di Pueblo, manera a bira custumber ta 
bishita scolnan basico durante e siman aki pa conta e historia di Betico. 

Ta importante pa pueblo di Aruba completo realisa cual t’e berdadero histo- 
ria di e gran estadista Gilberto Francois Betico Croes (q.e.p.d.) p’asina nos 
por traspasa e historia real di bida di Betico, su logronan y su lucha pa nos 
futuro generacionnan. 

Como Diputado Betico a trece cambio grandi y a converti su mes den un 
politico cu tabatin contacto directo cu su pueblo y a keda semper humil- 
de. Betico a dedica hopi tempo na enseñansa y durante su periodo como 
Diputado a keda construi scolnan di Macuarima, Pos Chikito, mientras cu 
Colegio Arubano y John F. Kennedy a keda expandi. 

Tambe Betico a introduci e popular Bibliobus cu tabata pasa di scol pa scol 
y den tur districto. Asina Betico a percura pa stimula y brinda oportunidad 
na tur nos hobennan pa lesa y desaroya nan mente. 

Danki na dje, danki na Betico, Aruba a haya e.o. su propio Gobierno, Parla- 
mento, Himno y Bandera, Ortografia y su propio moneda. 

Como fraccion di Movimiento Electoral di Pueblo (MEP), e partido cu Beti- 
co a funda na aña 1971, ta un honor cu awe nos por a contribui na traspasa 
su historia y su lucha pa asina su logronan keda bibo den tur nos curason. 

Motociclista cu basta sla dilanti di WEB 







TABATA diamars anochi pa 7.40 a sosode un ac- 
cidente dilanti di WEB Aruba N.V. na Balashi. Po- 
lis cu a yega n’e sitio, un poco pabou di WEB, a topa 
solamente cu un bromer y e manehador na suela. 
Tabata automobilistanan bayendo riba caminda di 
Balashi pa Barcadera a topa e motociclista benta 
riba caminda. 

E motociclista tabatin bastante sla serio na cabes. 
Segun nos por a compronde e motociclista su so 
aparentemente a accidenta. Ta parse cu el a caba 
di haci compras y lo tabata bayendo cas. 
Comestiblesnan a keda gespart riba caminda y su 
helm a bay spart te otro banda di caminda. 
Posiblemente e lo no tabata tin e helm bisti. 

Mesora agente di trafico na nan yegada a pidi pa 
ambulance, mirando cu e lo a haya dos golpi serio 
na cabes. Ambulance a presenta y mesora a pone 
e motociclista den ambulance y cuminsa atende cu 
ne. 

Por a mira cu e motociclista ta na tino, pero tambe 
por mira cu su cara tabata cubri cu sanger. 
Despues di algun rato por a mira cu e ambulance a 
cuminsa move bayendo Hospital cu e victima. 

Polis di Trafico a tuma declaracion di esnan cu a 
yega haya e motociclista benta riba caminda. 

E cabayero aki mes no por a bisa Polis kico a pase, 
ni si ta un auto a dale of el a slip y cay.. Probable- 
mente den e accidente el a dal su cabes. 

Cualkier persona cu por a mira kico a pasa, tuma 
contacto cu Polis. 

Mainta tempran acddente na altura di Camacuri 



DIARAZON mainta tempran a sosode un 
accidente riba e caminda di Playa pa San 
Nicolas, na altura di Aruba Bank Camac- 
uri. Chauffeur cu un Camry tabata bayendo 
direccion Oranjestad. 

E chauffeur tabata pasa auto y un truck 
grandi. E di tres auto tabata un pickup Nis- 
san. 

E chauffeur di e Nissan a pone señal p’e lora 
man robes pa para banda di e cura di aero- 
puerto. E no a paga tino cu e Camry tabata 
pasando varios auto. 

Den un fraccion di seconde e accidente a 
sosode. E pickup a lora dal den e Camry y 
e chauffeur cu e Camry a perde control bay 
dal den pal’i luz. E chauffeur di e pickup a 
keda levemente herida y cu ambulance a 
hibe Hospital. Daño material ta basta. 

wwwelottoaruba.com | f ^ 

Duronte un control 

Polis ta topa cu un grupo di 
stranhero, kendenan aparentemente 

no conoce ley di trafico 



AYERA madruga algo pasa di 12 or, a tuma 
lugar un control rutinario di Polis riba auto 
coriendo den verboden. Pa colmo, e auto a 
drenta den verboden den Steenweg na Playa, 
net patras di Warda di Polis mes. Tin hende 
ta kere cu debi na scarsedad di Polis den or- 
anan di anochi, ta tuma chance pa core e.o. 
den direccion robez. 

Asina Polis a para un auto den cual tabatin 
un grupo di hende homber, pa cual a baha 
tur pa controla. 

Ta trata aki di un auto marca Toyota, mod- 
elo Yaris, color blanco, numera A-74097 cu 
no tabata cumpliendo cu reglanan di trafico. 
Sinembargo, ora a controla, a resulta cu 
e auto tabatin tur su papelnan na ordo, e 
chauffeur tabatin rijbewijs y no tabata bura- 
chi tampoco. 

Ora a puntra pakico ta core den verboden, si 
no ta mira borchinan di trafico, a contesta cu 
nan ta capitan di yate y no conoce e reglanan 
di trafico eybanda mucho bon. 

E 4 hombernan ta stranhero y a splica e 
defensornan di ley cu nan a kiboca den e 
borchinan local. Ta pa algun dia so nan ta na 
Aruba. Nan papelnan y permiso di estadia 
enberdad ta vigente y na ordo, pa cual a laga 
tur sigui nan caminda despues di e control. 


AW EMamta 

Tel: 583-1400 Fax: 583-1444 

En conexion cu celebracion di e fecha natal di Betico Croes: 

Muchanan di Colegio Ora Ubou a keda 
contento cu bishita di Prome Minister 

'Danki na Dje' ta e tema di e aña aki 

DEN e siman aki, Aruba completo ta preparando pa cel- 
ebra e fecha natal di un gran lider y estadista di nos pais, 
Gilberto François ‘Betico Croes’. En conexion cu e dia im- 
portante aki, Prome Minister Evelyn Wever-Croes ta bishi- 
ta diferente scol rond di Aruba. 

Muchanan di Colegio Ora Ubou na Tanki Leendert tambe 
tawata contento cu e yegada di Prome Minister na nan scol 
diamars merdia na unda cu Premier a wordo ricibi pa e Ca- 
besante di scol, docente y alumnonan. 

Alumnonan di Klas 5A y 5B tawata tin un encuentro den 
klas pa mas di un ora na unda cu no solamente Prome Min- 
ister a conta nan mas di su Omo Betico Croes sino tambe 
Premier por a sinti e entusiasmo y respet cu e muchanan 
tin pa e gran Arubano Betico Croes. 

Riba e pregunta si Betico Croes a inspira Prome Minister pa 
drenta politca, Prome Minister a bisa cu definitivamente, 
Betico tawata un inspiracion grandi p’e y un ehempel pa 
sigui como un politico. Prome Minister a expresa cu e ta un 
honor grandi di a wordo aconseha pa Betico Croes pa sigui 
studia y no laga nada strob’e di logra su meta. 


E pregunta aki a dirigi riba otro preguntanan importante 
entro otro ‘Kico e lo kier cambia como politico y como Prome 
Minister di nos pais’. Premier a enfatisa cu p’e enseñan- 
sa ta hopi importante. Y e kier mira y realisa cambionan 
grandi den enseñansa. Esaki ta un di e motibonan princi- 
pal tambe pa drenta politica, pa drecha y soluciona loke no 
ta canando bon. Pa percura pa e cosnan cu a bay malo tanto 
den enseñansa pero tambe generalmente, wordo drecha y 
haci e cambionan cu mester wordo haci. Den esaki, Prome 
Minister a enfatisa cu ta ‘Danki na Dje’, danki na Betico, e 
tin e inspiracion aki pa logra cambionan pa nos pais. 

Prome Minister ta gradici Colegio Ora Ubou, Cabesante 
di Scol, sr. Ivan Croes, cabesante suplente, sr. Haime van 
der Biezen, maestronan tur cu a tuma nan tempo pa ricibi 
Prome Minister asina bunita, muchanan di e scol y juffrouw 
Tessa y juffrouw Manuela di Klasnan 5A y 5 B. 

Prome Minister a tuma e oportunidad tambe pa invita tur 
mucha pa asisti na e Manifestacion cultural cu lo tuma luga 
diabierna awo 24 di januari di 7:00 pa 10:30 PM na Plaza 
Libertador G.F. Betico Croes. Tambe pa bishita e diferente 
otro actividadnan cu ta tuma luga rond nos isla dia 25 di 
januari, Dia di Betico. 

En conexion cu celebracion di e fecha natal di Betico Croes: 

Colegio Felipe B. Tromp a haya mvitacion di 
Prome Mmister pa manifestación cultural 

'Danki na Dje' ta e tema di e aña aki 



YA for di tempo cu e tawata den oposicion y como lider 
di su partido, Prome Minister Evelyn Wever-Croes a 
haci’e un costumber pa bishita scolnan rond di Aruba 
den e siman di celebracion di Dia di Betico. Como nos 
Prome Minister, e tradicion aki ta sigui tur aña y e aña 
aki tambe e ta bishita scolnan basico no solamente pa 
haya e oportunidad pa conta nos muchanan tocante e 
bida y logronan di Betico Croes sino tambe pa biba e 
entusiasmo y alegria cu nos muchanan pa cu nos gran 
luchador di nos pueblo Betico Croes. 

Prome Minister Evelyn Wever-Croes, diamars mainta 
a bishita Colegio Felipe B.Tromp na Noord na unda 
muchanan cu hopi entusiasmo tawata para pafo y cu 
bandera den man wardando asina e yegada di Prome 
Minister na nan scol. 

E mandatario principal di nos pais a comparti hopi in- 
formacion di e historia di bida y trabou di Betico Croes 
cu Klas 6A y 6B. Loke mas a resalta tawata e dichonan 
famoso di Betico. 


Un dicho famoso cu mas a haya atencion ta e famoso 
palabranan di Betico Croes despues di logronan gran- 
di pa e libertad di nos pais: “Si mi cay na caminda, 
hamas boso laga e causa un banda pero gara e bandera 
Arubano y sigui cu e lucha pa conserva y preserva e 
libertad di e pueblo aki”. Betico probablemente tawata 
tin e pensamento cu e lo no mira su logronan bira re- 
alidad siendo cu su lucha a causa cu hopi a bay contra 
di dje. P’esey el a mira e importancia pa encurasha e 
pueblo pa no cansa, pa sigui cu e lucha te hasta ora e 
no tey mas. 

Betico no a mira su logra grandi, Status aparte for di e 
constelacion Antiano. Pero ta ‘Danki na Dje’ cu esaki a 
bira realidad. Danki na su lucha incansabel, e soño di 
nos pueblo a bira realidad. 

Cu e ehempel aki tambe, Prome Minister a conseha tur 
e muchanan pa no laga nada stroba nan soño y meta- 
nan. Pa nunca cansa di studia, nunca cansa di e meta 
pa logra nan soño. 


Sigui na pagina 13 > 

< Continua di pagina 12 

Cada un di nan, sea mucha homber of mucha muhe, 
tin potencial di ta un Betico. Un luchador, un futuro 
ciudadano cu lo contribui pa hiba nos pais dilanti. 
Gobierno di Aruba ta trahando duro tambe pa entre- 
ga nos pais na e generacion nos dilanti financiera- 
mente saludabel y stabiel manera cu Betico Croes a 
desea tambe. 



Prome Minister ta gradici Colegio Felipe B.Tromp, 
Cabesante di Scol, maestronan tur cu a tuma 
nan tempo pa ricibi Prome Minister asina bunita, 
muchanan di e scol y docentenan y muchanan di 
klasnan 6. Alabes Prome Minister a invita tur mu- 
cha pa asisti na e Manifestacion cultural cu lo tuma 
luga diabierna awo 24 di januari di 7:00 pa 10:30 
PM na Plaza Libertador G.F. Betico Croes. Tambe 
pa bishita e diferente otro actividadnan cu ta tuma 
luga rond nos isla dia 25 di januari, Dia di Betico. 

Minister Dangui Oduberta anuncia 

Hopi cambio positivo den maneho di adiccion 

Pero mas y mas choler tin awor rond Aruba 


Minister Dangui Oduber, kende ta encarga cu e mane- 
ho di adiccion ta dunando tur atencion necesario pa 
trece cambio den e maneho di adiccion. 

Pa añanan largo a lubida riba e ser humanonan aki y 
no tabatin programa, no tabatin maneho y no tabatin 
direccion. 

Na momento cu a drenta Gobierno, a inventarisa henter 
e situacion cu a hereda y a cuminsa prepara tur loke 
kier haci conforme maneho di Minister Dangui Oduber. 
Un di e problemanan mas grandi cu a hereda tabata e 
situacion financiero di e fundacion FMAA y tambe e 
Hunta di Supervision. 

A tuma mas cu 1 aña y mey di tempo pa por a cambia e 
Raad y haya autoridad riba e fundacion. A nombra un 
Raad nobo cu ta haciendo un excelente trabou di dre- 
cha e desaster financiero cu a hereda. 

Un otro problema cu a atende cune mesora t’e hecho 
cu no tin cifras di cuanto persona na Aruba ta sufri di 
adiccion di droga. A pone placa disponibel por medio 
di Social Crisis Plan p’asina haci un investigacion pro- 
fundo riba cuanto persona na Aruba ta consumi droga. 

Banda di esaki Minister Dangui Oduber a institui un 
Fact Team cu ta atende cu mucha y hobennan cu tin 
problema di adiccion. Pa prome bes a pone fondo dis- 
ponibel p’e programa B Smart di Fada cu ta un pro- 
grama educativo y informativo cu FADA ta duna na 
scolnan primario y secundario p’ asina conscientisa nos 
hobennan riba e consecuencianan di droga, alcohol y 
tambe adiccion di gaming. 

Na FMAA a pone fondonan disponibel pa drecha e in- 
frastructura cu ta den un estado malisimo. Kier bin 
cu un detox kamer eynan tambe. Gobierno tin un pro- 
grama cla p’e adictonan cu lo ser introduci. Nos tin bon 
cooperacion cu tur e fundacionnan y nos tur tin e me- 
sun meta. 



Actualmente e cambio di ley ta den proceso, caminda ta 
bay duna e profesional mas autorisacion encuanto per- 
sonanan cu ta sufri di droga/adiccion. Esaki kiermen cu 
na momento cu un profesional determina y duna con- 
seho positivo pa ricibi ayudo profesional, esaki wordo 
ehecuta y interna e adicto na Centro Colorado. 

Pronto lo bay over na busca un Directiva nobo cu lo 
mester ta encarga cu maneho diario di FMAA. 

Ta hopi cos a bin ta pasando den apenas 2 aña di gober- 
nacion y tin hopi mas desaroyo positivo na caminda pa 
brinda ayudo necesario n’e personanan aki cu mester 
ayudo pa por logra sali afor di e gara di adiccion. Nos 
a pone e hende central y ta demostra cu tur hende ta 
conta den nos maneho, segun Dangui Oduber. 

Departamento di Salud Publico ta siguiendo di cerca 

Desaroyo rond di e casonan di Novel 
Corona Virus (n-GoV) na China 



CHINA CORONAVIRUS 


The symptoms of 2019-nCoV and how it spreads 


SORE THROAT 
COUGH 



DIA 31 di december World Health Organisation (WHO) 
a wordo notifica aserca di casonan di pulmonia cu ta- 
bata aumentando na Wuhan China, di cual e causante 
a wordo identifica como un Novel Corona Virus. 

E prome caso identifica a wordo epidemiologicamente 
relata na un seafood market den Wuhan China. 

Señalnan comun di e infeccion ta sintomanan di e siste- 
ma respiratorio, keintura, tosamento, rosea cortico y 
dificultad pa hala rosea. 

Den casonan mas severo e infeccion por ocaciona pul- 
monia, sintomanan di e sistema respiratorio grave, 
problema di rion y asta morto. 

Casonan cu historia di biahe pa Wuhan a wordo señala 
den otro areanan di China, manera Beijing y Guang- 
dong. Thailandia, Japon y South Korea tambe a rapor- 
ta casonan. Informacion te n’e momontonan aki ta in- 
dica un total di 205 caso señala pa laboratorio di 2019 
n-CoV y 3 caso registra di morto. 

Debi n’e celebracion di Aña Nobo Chines cu dentro 
di poco ta bay wordo celebra, lo bay tin aumento den 
biahamento pa China, for di China y den China mes, 
unda e posibilidad pa aumento den casonan di trans- 
mision ta grandi, pero te cu ainda WHO no a presenta 
ningun restriccion di biahe pa China. 


World Health 
Organization 

Departamento di Salud Publico di Aruba ta bezig ta 
monitor desaroyonan internacional di cerca relaciona 
cu e Novel Corona Virus. 

Basa riba kico e Comitee Internacional di Emergencia 
dicidi, si ta declara e Novel Corona Virus un emergen- 
cia pa salud publico of un precupacion internacional, 
DVG di Aruba lo aumenta su vigilancia pa sintomanan 
respiratorio especialmente pa biaheronan prosedente 
di paisnan unda casonan a wordo raporta. 

Departamento di Salud Publico tin un plan pa contene 
infeccion causa pa un virus respiratorio y esaki lo wor- 
do activa unabes cu señala un posibel caso di Novel Co- 
rona Virus na Aruba. 

Como Departamento di Salud Publico nos lo keda in- 
forma comunidad debidamente riba e desaroyonan 
rond di e topico aki. 

Booshi Wever: 

Investiga Serlimar awor, pa evita otro desaster flnanciero 


CU hopi atencion UPP a sigui e 
conferencia di prensa di SERLIMAR. 
Atrobe a resalta con e Director ta purba 
na hustifica e mal maneho y corupcion 
administrativo cu ta tumando lugar y cu 
ta hibando SERLIMAR na su perdicion. 
Splicacion di e Director ta acentua 
mas ainda su falta di capacidad como 
Director, mientras e ta purba na camufia 
e “vriendjespolitiek” y fracaso di ex 
Minister Otmar Oduber. 

Su incapacidad y mediocridad mas y 
mas ta resaltando ora cu e mes ta mustra 
y admiti con el a permiti ex-Minister 
pone baila “naar zijn pijpen” p’asina ey 
faborece “Friends & Sponsors”!. 

Tambe e ta admiti cu NO tin un plan 
integral y cu desde fin di 2017 a bin ta traha 
AD HOC na SERLIMAR. Algo cu UPP a 
bin ta señala desde hopi tempo caba, pero 
nos por mira henter Parlamento a keda 
keto y laga pasa loke ta pasando. Awor 
nos por mira cu e partido di oposicion den 
Parlamento ta manera lanta for di soño y 
ta cuestiona. Pero esaki no ta nada straño, 
pasobra hustamente AVPOR t’e culpabel 
cu e solucion cu tabatey, nan a percura pa 
boycotea esaki, cu tur e consecuencianan 
cu awe nos tur ta sufriendo di dje, segun 
Booshi Wever. 

Nos por ripara cu banda di kier tira culpa 
riba otronan, Director Davelaar ta mustra 
cu e ley mester pasa pa nan por garantisa 
SERLIMAR di entradanan. Pero e 
Director, hunto cu ex-Minister a demostra 
cu no tin un maneho financiero sano n’e 
compania. Esaki dor cu cada bes mester 
a pomp mas placa den SERLIMAR. Pero 
pasando e ley aki nan lo haya placa pa 
sigui malgasta y derocha placa, y na mes 
momento trata na tapa nan incapacidad y 
mediocridad. 

Nos por mira cu C Aft tambe a critica esaki, 
mirando cu cada bes Gobiemo mester a 
aumenta e subsidio na SERLIMAR. 


Mientras cu e “handpicked” Director, 
kende ta “spreekbuis” di ex-Minister 
Otmar Oduber, ta mustra cu t’e ley tin 
di pasa pa situacion por drecha. Esaki 
ta un ponencia hopi ridiculo, pasobra e 
situacion di Serlimar t’asina awe, danki 
n’e ex-Minister cobarde, e Director 
mediocre y e set di harlekinnan den Raad 
van Toezicht di Serlimar. 

Nan tambe ta culpabel di tuma tareanan 
cu nan no ta podera pa tuma, y busca un 
“incinerator” cu no tin fin di cuminsa 
funciona y awor cu e ley aki ta bay purba 
na tapa e compcion administrativo aki. 
Ta comprensibel e posicion cu sra. Daphne 
Lejuez a tuma contra e ley macabro aki, 
segun Booshi Wever. 

Y ainda e “incinerator” chikito no ta den 
funcion ainda y esaki ta di 6 biaha cu 
nos ta tende cu ta aki “dos siman” esaki 
ta cuminsa opera. Pero informacion cu 
nos tin ta, cu parce cu e capacidad di e 
“incinerator” aki no ta sirbi pa Amba. 

Y aki no ta trata di ningun clase di boycot, 
manera si a sosode tempo di Bouldin & 
Lawson, pero aki simpelmente a cumpra 
un PORkeria. 

Tambe nos a tende cu tin un compania 
di Spaña (cu un filial na Colombia) ta 
haciendo investigacion na Sero Teishi. 
Pero nos ta kere cu investigacion 
mester a ser haci prome cu e supuesto 
solucion di Sero Teishi. Mientras ta haci 
investigacion, ya e Director ta bisa cu ta 
otro compania ta percura p’e holor malo. 
Mescos cu algun tempo atras, e Director 
a gaña cu na Sero Teishi no tin problema, 
mientras cu UPP tin potretnan cu ta 
mustra cu keto bay no ta usando liners, 
tampoco ta sefta e santo, loke ta haci 
cu piedranan grandi di calichi ta kibra e 
bales cu ta wordo deposita. 

Na aparecer di UPP, tur e desaroyonan 
aki cu ta tumando lugar, ta pa hustifica 
binimento di “incinerator” grandil! 



Pesey tambe un fundacion di e bario 
diripiente tambe a lanta y haci boroto? Ya 
cu tin hende liga n’e fundacion aki tambe 
lo tin den su portofolio propaganda di 
SERLIMAR? Alabes tin hende den e 
fundacion aki ta un di miembronan di 
Raad van Toezicht di Serlimar, cu a 
permiti y a aproba tur e fechorianan aki? 
Y aki ta unda cu lo tin beneficio si yuda 
pusha pa un W2E incinerator bin Aruba? 

Un cos ta sigur, e Director di SERLIMAR, 
e ex-Minister cobarde y e “Raad van 
Toezicht” a haci un mal trabou y PORkeria 
completo. Si e Director tabata preocupa 
pa gastonan cu tin na Sero Teishi, anto 
e suma di 3 miyon cu e ta paga ta paga 
e sponsor por tabata hopi mas abou si a 
laga EcoGas a haci e trabou, ya cu enbes 
di e 60 fiorin, esaki lo por tabata 18 fiorin 
pa ton?? 

E falta di profesionalismo di e Director 
tambe ta refieha riba SERLIMAR como 
compania. Ta tristo pa tende cu un biaha 
pa luna ta kima “Green Waste”, esta 
yerba, mata etc. 

Dicon no a pensa pa purba na recicla esaki 
y traha p.e. compost di dje? Kier bin gaba 
cu ta yama Meteo pa wak e biento p’e 
candela no molestia e bario. Ki hilaridad 
y alabes hopi tristo!! 

E Director mester “donder op” y nos ta 
contento cu un sindicato tambe porfin 
a realisa cu e Director “handpicked” 
aki mester baha na awa mas liher cu ta 
posibel, prome cu e caba cu Serlimar, 
Booshi Wever di UPP a conclui. 

Entrega premio na ganadonan competencia 

nomber crioyo pa planetanan 



RECIENTEMENTE a tuma luga na Parke National 
Arikok, clausura di e proyecto Name the Exoplanet 2019. 
Esaki en conexion cu celebracion di 100 aña di existencia 
di International Astronomical Union. (lAU) 

E anochi a cuminsa cu un splicacion corto di e trayecto di 
e proyecto, desde cu a anunci’e. Pueblo a propone un total 
di 33 nomber cu ta representa nos dushi pais Aruba. E 
proposicionnan ricibi a pasa door di un comite nacional 
di hurado cu ta consisti di dos Arkeologo, un Docente di 
Papiamento y un artista local. A selecciona un total di 11 
nomber y e pueblo Arubano por a deposita nan voto. Dia 
17 di December na Paris lAU a anuncia e nombernan di 
tur e 182 paisnan cu a participa. 

Durante e anochi Space and Nature Aruba Foundation 
(SNAF) a gradici lAU pa nan confiansa pa permiti SNAF 
organisa un evento asina impactante pa Aruba. 

SNAF a sigui pa gradici tur instancia cu a duna nan 
aporte pa cu e proyecto aki. Esakinan ta lo siguiente: Aru- 
ba Airport Authority, Bright Bakery, Colegio San Anto- 
nio, Crown, Parke National Arikok, Sams, Sensey Sushi 
Bar, Setar, Stipglas y Web Aruba NV. 

Tambe a duna e cuerpo di huradonan un cariño chikito pa 
nan trabou cu nan a desplega pa cu e proyecto aki. 

Por ultimo a entrega e ganadonan nan premionan. E vice- 
president Jairo Vrolijk a duna un splicacion interesante 
di e nomber ganado absoluto cu lo tin un impacto gran- 
di pa pais Aruba. Cualkier descubrimento cientifico cu 
haya riba e planeta of rond di e solo e nomber di Aruba su 
beachnan lo resona mundialmente den e area cientifico. 






E nombernan ganado pa Aruba ta lo siguiente: 

Na prome luga: Nomber di strea: Malmok. Nomber di 
exoplanet: Boca Prins, proponi pa Roselly Everon 
Na di dos luga: Nomber di strea: Trom, Nomber di exo- 
planet: Bongo proponi pa Nando Mullers 
Na di tres luga: Nomber di strea: Caiquetio. Nomber di 
exoplanet: Crioyo proponi pa Ronaly van der Biest 
Despues di entregamento di premio tabatin e oportuni- 
dad pa pasa wak e exposicion cu lo keda pa 2 siman na 
Parke nacional Arikok. 

Detencion pa droga 
cu arma blanco y 
menaza cu morto 



POLIS a cuminsa na tira extra bista den Caya 
Grandi, mirando e cantidad di kiebronan cu ta tu- 
mando lugar ultimamente. Esaki no ta for di awor, 
pero for di basta dia caba, centro di Playa, ta den 
man di e bagamundonan, y no tin hende cu ta haci 
net nada. 

Awor Polis a dicidi haci control, demostra cu nan 
tey y asina durante un recorido net prome cu mey 
anochi a topa cu figura hoben y sospechoso banda 
di Penha. 

Mesora Polis a bay papia cune, pero el a bira hopi 
fresco cu Polis. E tabata menaza Polis cu morto. 
Ora a bay listre a haya riba dje cierto cantidad di 
droga. Tambe a haya arma blanco den su poder. 
Mirando tur e cosnan aki tabata suficiente motibo 
pa detene. 

Tres cos e Polisnan mester a pone riba papel. De- 
tencion pa droga, pa arma y tambe pa menaza Po- 
lis cu morto. 


Club di dam Arowak 
ta bay start cu su 
actividadnan pa 2020 



DIARAZON dia 29 di januari, Club di Dam 
Arowak ta start cu su actividadnan pa 2020. 

E prome actividad t’e start di e campeonato di Aruba 
pa aña 2020. 

Tur hungador di dam di Aruba por participa n’e 
campeonato aki. 

Nos ta spera tur hungador di Aruba bin participa n’e 
prome actividad di Club di Dam Arowak. 

Localidad ta den nan clubhuis ta Nieuwstraat 11, 
Oranjestad (ex oficina di Dr. Heinze, of e edificio riba 
Plaza Niki Habibe unda e tram ta lora bay bek). 

Horario lo ta pa 7:00pm. Tur wega lo tuma lugar riba 
diarazon anochi, cuminzando otro siman. 



































Diahuebs, 23 Januari 2020 


AWEMainta 


19 


Team Snor campeon di The Impossibles Challenge 



DEN weekend ultimo, San Nicolas a 
“shake & bake” ora cu te den oranan lat 
di anochi den Ora’s Bar na San Nicolas 
un bataya increibel den domino tabata 
tuma lugar. Ta trata aki di e challenge 
formidabel pa habri temporada 2020 
di domino na San Nicolas, entre e din- 
amico Team Snor, bou liderazgo di Nel- 
son “Snor” Perez, y e duronan di pariba 
di brug, The Impossibles bou guia di Lee 
Thompson. 

Prome rond a bay sin duda mano a mano! 
Un pa mi un pa bo. Dado momento The 
Impossibles ta para c’un pia caba riba 
finish cu score di 10 - 9, ora cu increible- 
mente Team Snor ta “come from behind” 
y drenta half time cu score di 11 - 10! 

Di dos mitar Snor ta ranca habri sen- 
sacionalmente bay dilanti cu 13 - 10. 
Nan ta sigui manteniendo e bentaha aki, 
te ora cu spectacularmente The Impos- 
sibles ta manda señal di “fiare” bay halto 
y ilumina tur nan miembro c’un wake up 
call ora cu Denzel cu Ali Thompson re- 
gala Gregory y Tony di Team Snor un sa- 
pato blanco blanco. The fight is back on! 

The Impossibles ta keda kauw n’e ben- 
taha cu Team Snor tabatin te cu nan ta 
pone “the roof on fire” ora nan ta empata 
e bataya na 20 - 20!! Milagrosamente, 
Snor himself hunto cu Piero ta bolbe 
gana y pone Team Snor pasa finish y tit- 
ula campeon cu score di 21 — 20. Tremen- 
do bataya shonnan! Tremendo ambiente! 
Na final tabatin entrega oficial tambe 
di e Nos cu Nos Wisselbeker n’e campe- 
onnan nobo, Nelson St. Jago y Leoncita 
Croes. 

Segun inside information, ya caba ambos 
team a firma pa un revancha pabou di 
brug n’e unico Domino Square Garden 
na mundo! Keda pendiente! 

FAA kier sa con fannianan ta anda cu Autismo 

Investigacion riba consientisacion 
Autismo na Aruba presenta durante 
conferencia internacional na Hawaii 


Fundacion Autismo Aruba, FAA, ta cla pa lanza 
otro investigacion importante pa yuda mehora in- 
clusion di personanan den e Spectrum di Autismo, 
ASD. 

E investigacion riba Situacion di Famia ta sigui un 
estudio exitoso riba e nivel di consientisacion di so- 
ciedad Arubiano relata na ASD. 

E resultadonan di e investigacion haci na 2019 a 
keda presenta recientemente durante Conferencia 
Internacional di Educacion na Hawaii. 

E presentacion tabata bou encargo di sra. Lizeth Al- 
cantar di Coastal Carolina University, kende hunto 
cu sr. Matthew Eichenlaub a ehecuta e estudio riba 
e nivel di conscientisacion riba ASD na Aruba. 

Sra. Alcantar y sr. Eichenlaub di Departamento di 
Salud Publico di Coastal Carolina University na 
South Carolina tabata na Aruba unda nan a haci 
nan pasantia na FAA. Nan, bou guia di miembro di 
directiva sra. Carolina Span, a ehecuta e investiga- 
cion unda a midi e nivel di conscientisacion mey- 
mey di nos comunidad, riba e topico di Autismo. E 
investigacion ta parti di e obhetivo di FAA pa sos- 
tene esnan den e spectrum di Autismo. 

Sra. Alcantar cu e ayudo di dr. Royce di Departa- 
mento di Salud Publico di Coastal Carolina Uni- 
versity y sra. Span di FAA, a dicidi pa haci e in- 
vestigacion e topico di su Thesis Honorario pa su 
Bachelor’s den Salud Publico. E1 a titutla e tesis 
“Autism Spectrum Disorder Inclusivity in Aruba” 
y a conclui cu e na Aruba, mey-mey di e populacion 
adulto tin un nivel relativamente halto di conscien- 
tisacion pa loke ta ASD, tanto riba conocemento y 
kico nan ta kere. 

Sinembargo, e estudio ta ilustra tambe cu tin un 
limitacion, esta cu e comunidad no sa con pa in- 
teractua cu mucha of individuonan cu ta cay den e 
spectrum di Autismo. 


Organizadornan di e Conferencia Internacional 
riba Educacion, cu a tuma lugar na comienzo di e 
aña aki na Hawaii, tabata asina impresiona cu e 
trabou y investigacion di FAA, y a invita sra. Al- 
cantar y dr. Royce pa haci un presentacion. Lizeth 
Alcantar finalmente a haci su presentacion cu el a 
titula: “Measuring Knowledge and Awareness To 
Inform Education Strategies For ASD Inclusivity In 
Aruba,” esta ‘Midi Conocemento y Conscientisacion 
pa Informa Strategianan Educativo pa Inclusion di 
ASD na Aruba.’ 

FAA ta hopi orguyoso di mira cu e resultadonan di 
e investigacion aki a keda presenta durante un con- 
ferencia internacional. E enfoke principal di FAA 
p’e siguiente añanan ta pa logra inclusion di per- 
sonanan cu ASD den nos sistema escolar y comuni- 
dad en general. Y nos a cuminza bon. 

INVESTIGACION NOBO 

Pa por sigui acumula datonan importante p’asina 
por sigui traha riba inclusion, FAA ta lanza un 
investigacion nobo, den forma di encuesta, titula: 
“Situacion di Famianan cu Yiu y Individuonan den 
e Spectrum di Autismo.’ 

E grupo di enfoke ta mayornan y otro miembronan 
di famia yega na mucha y individuonan cu ASD. 

E encuesta lo habri 23 di januari y lo conclui riba 24 
di februari. Studiantenan di Universidad di Aruba 
Elida Arteaga, Natasha Matai, Gislaine Martijn, 
Joshua van Spaandonk y Stephanie Richardson lo 
asisti den e coleccion di data y tambe lo planea un 
evento informativo pa tur partner relevante. 

Pa completa e encuesta den Ingles, por fabor habri 
e link: https://www.survevmonkev.com/r/ASDfamilv 
Pa completa e encuesta den Papiamento, por fabor 
habri e link: https://www.surveymonkey.com/r/famiaASD 

Na Sint Maarten: 

Empleada di Korte a hórta US$1.148.160! 


WILLEMSTAD. Ayera tabata un dia emoshonante pa 
tantu un señora ku a hórta mas ku 1 mion florin foi 
kaha di Korte di Hustisia na Sint Maarten komo pa 
gerensia di Korte di Hustisia Komun. 

Ayera Korte Supremo a konflrmá ku e skórsing i retiro 
ku a duna e señora pa malversashon dje suma mion- 
ario ta valido i ku e mester paga e sén bék. 

E señora tabata gosa di konflansa di tantu su kolega i 
superiornan pa e tantu añanan ku e tabatin ta traha 
na korte i e tabata responsabel pa warda plaka riba 
un ‘kuenta tersera’ ku despues lo tabatin ku yega su 
destino legal. 

Mayoria biaha ta sumanan ku notarionan ta kobra pa 
Ontvanger ora nan pasa ku akta di kompra i venta di 
kas. 

Inisialmente Gerensia di Korte di Hustisia a skórs e 
señora pa 3 luna i despues a duné retiro inmediato ku 
kondishon ku e mester paga e sén bék. 

E suma ku ela mafla te ku yuli 2028 tabata USD 
1.148.160,- i na mesun tempu Korte a a ordená pa re- 
tené un suma di 29.591,71 florin komo daño perwisio. 
Dia 29 di oktober aña pasá Kore di Hustisia a trata e 
kaso di apelashon den presensia dje señora i su abo- 
gado mr. Bary. 

E señora a kuminsa traha pa korte di hustisia di Antia 
for di 1 yanuari 1994 komo hefe di Griffie. 

Na 101010 ela bira gerente dje sukursal di Korte di 
Hustisia i tabata responsabel pa maneho di plaka dje 
korte. 

E tribunal tabata manehá tres kuenta di banko na 
Sint Maarten: un kuenta na dóler, un kuenta na flo- 
rin riba nomber dje griffier i un kuenta na florin riba 
nomber di Korte pa pagonan ku mester a hasi for di e 
‘derdengelden’. 

Pa pone órdu den e konfushon atministrativo di Korte 
di Hustisia a nombra un akountent i un emperador di 
Korte pa drecha e atministrashon. 

Esei a sosode despues ku a pone órdu riba atministras- 
hon na Kórsou i Aruba. 

Na desémber 2017 e investigashon na Sint Maarten a ku- 
minsa pero komo ku e señora no tabata koperá nan a sos- 
pechá ku tabatin algun (hopi) robes den e atministrashon. 



Nan a kontrolá si a registrá plaka ku tabata drenta i 
sali i a pone tur kos den un raport na yuni di 2018. 
nan a kuminsa pa pidi banko e chequenan ku a paga i 
ken a firma nan. 

Na 2017 e señora a laga késh 47 cheque i ta mensahero 
di un ofisina di abogado a hasi e trabou aki. 

Den otro kasonan ta trahadónan di limpiesa a bai ko- 
bra e chequenan. 

Na 2016 e señora a manda késh 100 cheque i ela usa 
varios persona pa bai banko bai lanta e sén. 

Entre 2013 te ku 2017 e señora a laga késh cheque ei 
enre 4000 te 8000 dóler. 

Dia presidente di Korte mes a kai den e asuntu, e se- 
ñora a bisa ku ta otro hende tabata atministra e fon- 
donan pero e persona aki a ninga te na morto. 

Ora a menasa e señora ku ta hasi keho, e no kier a ko- 
perá pasobra ela hura ku e no mag papia. 

Nada e señora kier a kontesta pa ken a sumanan ta- 
bata. 

Despues ela bisa ku e no por drenta sala di archivo ka- 
minda nan lo a hórta dokumento ku e mester pa proba 
su inosensia. 

Un dia fiskal na Sint Maarten a orden’é pa manda e 
sumanan di NAf 69.571,-, USD 1.133.660,15 pa kue- 
nta di Prokurador General na Kórsou pero. 

Pero te na final ainda e señora a kometé chanchuyo dor 
di kambia e valuta riba e chequenan di florin pa dóler. 
E desishon final di Korte Supremo na Ulanda ayera 
ta ku e señora mester paga mas ku un mion dóler i a 
pérdé kasi 30.000 florin ku gobiernu tabata deb’é. 

No Ulanda.... 

Krimen kontra stazjaire a bira notisia nashonal 


WILLEMSTAD - Kompleto ku foto dje playa kaminda e 
burdugu Shelomi Plantijn a purba mata e stazjaire ulan- 
des di 17 aña, korantnan na Ulanda a plama e notisia riba 
paginanan kompleto ku foto dje sitionan kaminda e bur- 
dugu i su muhé a bai ku e mucha muhé. 

Jose de Bruin a prepara un relato amplio riba e kaso pa ko- 
rantnan ulandes ku tabata di gala ku e notisia negativo aki 
riba Kórsou danki na e mentalidat kriminal dje duo. 

Siman pasá e mucha muhé ku nan a yama Sara pa protehá 
su identidat i ta biba na Haaksbergn tabata den korte ka- 
minda ela enfrentá su abusador kara-kara. 

Ku luho di detaye pero tambe fuertemente emoshonal Sara 
a konta kon e malvado a tira atrako riba dje, sekuestré, mo- 
lestié seksualmente, mara su man i pianan i despues tiré 


for di baranka na Bandabou ougustus aña pasá. 

Ela biaha bin Kórsou speshalmente pa akusá su burdugu 
personalmente dilanti korte. 

E duo malvado a presentá den korte na uniform di prizon 
i slóf malamente di boei i aparentemente desintersá den 
kiko e mucha muha tabata konta wes. 

E mucha muhé tabata pasando un temporada sumamente 
agradabel te ora ku despues di un parandita su amiga a 
poné riba kaya mei anochi i ela kometé eror di drenta den e 
vehikulo di e muhé ku tabata anda ku e burdugu. 

Ela konta kon ela kai na awa ela logra lós su man i pianan 
i a keda landa te ora a bira kla i e por a yega tera kaminda 
blo sunu ela skonde te ora ela mira un señora pasa ku a 
reskate 


Hurrian Rights ta denunsiá: 

Gerensia di prizon ta kastigá tur Yenezolano si un hasi malu 


WILLEMSTAD - Fundashon Human Rights Defense Cura- 
cao/Defensa Derecho Humano ta ekspresá su gran preoku- 
pashon tokante e echo ku aki na Kórsou tin un grupo di 9 
refugiado venezolano ku ta mas ku seis luna detené bou di 
un régimen komparabel ku esun di un prizón. 

E personanan aki no a kometé ningun delitu. 

Nan ta será pa motibu ku, den nan desesperashon debi na 
e krisis ekonómiko den nan pais a buska nan refugio na nos 
isla. 

Ta preokupante ku nos outoridatnan no por generá kom- 
prenshon óf empatia pa e grupo di migrante ekstremada- 
mente vulnerabel aki. 

Pero e echo ku e personanan aki ta ilegalmente rehen i 
ekspuesto na intimidashon- otro violashonnan grave di 
derechonan humano i aktonan ku ta viola nos propio nor- 
manan nashonal, ta totalmente inaseptabel. 

E migrantenan di krisis aki ta detené pa mas tempu ku e 
periodo legalmente permiti di 6 luna. 

A hinka nan den prizón bou di sirkunstansianan indigno 
tur e tempu aki sin ku nan ta mira ta te ki dia nan deten- 
shon ta yega na un fin. 


Nan tur ta troumatisá, algun di nan tin problema grave di 
salu, nan tin sarna i otro férmidatnan di kueru, moléster 
ku stoma i mas dolensia ainda. Hasta a tira nan ku bala di 
ruber. 

Delaster ei ku e barak tabata yen atrobe i un hende ker a 
hui, a pone tur hende sinta hopi ora largu den solo komo 
kastigu. Indignashon pasobra nan a haña kuminda friu lat 
a nifiká kastigu di aislamentu, sin akseso na un telefón, 
komo si fuera ta kriminal nan ta. 

Ta di komprendé pues ku e refugiadonan aki detené tantu 
tempu, den nan desesperashon a disidi komo ultimo rekur- 
so di drenta wélga di hamber djadumingu dia 19 di yanuari. 
Djamars dia 21 un di e wélguistanan muhé mester a ban- 
doná su akshon debi ku el a debilitá gravemente i bira malu. 

A1 fin i al kabo, ta gobiérnu di Kórsou lo ta responsabel si e 
desesperashon aki kondusi na leshonnan fisiko óf na morto 
di un di e wélguistanan. 

Awor ... komo no ta posibel pa HRDefense risibi kontesta 
riba solisitut i informashon for di Minister di Hustisia, no 
ta keda nada otro sino di pone e situashon bérgonsoso aki 
na konosementu di organisashonnan internashonal ku ta 
defendé hustisia i derechonan humano. 

Ai^ra 

^^ 

'PuHenai *i¥o*tic & ^netfuiton^ 

"Entraraen la paz; descansaranen sus 
Lechostodos los que andandelante de Dios." 
Isaias57:2 

Nos ta anunciafayecimento di: 



Luis Carlos Campo 

Mihorconocicomo:" PapiBuchi" 

6-09-1948 t12-01-2020 

Na nomber di su: 

Esposa: tJosefa M. Campo 

Yiunan: 

Samuel Dario Campo 

Luz Angela Campo 

Josefa Maria y Jesser Dubuc-Campo 

Luis Carlos Campo 

Nieto(a)nan: 

Vanessa, July, Nataly, Casandra, Isais, Ismael, Jermaikol, 
Lizianne, Axel, Samuel Esteban 
Bisanieto(a)nan: Xamara, Xion, Alexandra, Shade 
Rumannan: 

tSamuel Campo y Faviola Aguilar 
Antonio Campo y Josefina Gomez-Domec 
Jose Luis Campo y Ines De Luque 
Lilia Campo y tRoberto Herrera 
tFanny Campo y Francisco Silvera 
Moises Campo y Eliza De Luque 
Esperanza Campo 
Alfonso Campo y Miriam Jinete 
Orlando Campo y Luz Marina Quiroz 

Sobrino y sobrinanan: Campo, Silvera, Pinedo, 
Barandica, lllidge,Toro 

Rumannan den Cristo: Pastor Albert y Pastor Bjorn 
Lampe y rumannan den Cristo di The Upper Room 
Ministries, famia y conocirnanna Aruba, Colombia y 
Spaña. 

Demas famia: Campo, Barandica, Dubuc, Gallego, 
Anthony-Saenz, Lara, Kock, Herrera, Aguilar, Lopez, 
DeLuque, Silvera, Jinete, Quiroz, Domec, Ortega, 
Ghitman, Marin, Wever, Bruges, Viera, Giel, Andrade, 
Meza. 

Ta invita pa asisti pa acto di condolencia y entiero cu lo 
tumalugardiabierna 24 di januari 2020 for di 2br pa 4'or 
naAurora Funeral Home, despuessaliendopasantana 
Central di SabanaBasora. 

Nos ta pidinosdiscilpasi den nos tristeza nos por a 
lubida un of otrofamia. 

Despues di entieronos no por ricibibishitanacas. 


Identifkacion vktimanan 
caso di tiramento cu morto 


Ai^ra 

^^ 

*PuHeneil ^oute & ^nettuitoncf 

Lagrima y flornan por seca, su recuerdonan y tur loke e la hasi 
y significa pa nos lo keda graba pa semper den nos mente y 
curason. 

"Cerca Dios mi alma ta na paz, ta di dj'E mi salbacion ta bini" 
Salmo 62:1 

Cu dolor na nos curason, nos ta anuncia fayecimento di nos 
ser keri: 



Sra.Trinita Croes 

Mihor conoci como"Trina"of"Trei" 

*19-10-1947-120-01-2020 

Acto di entiero lo wordo anuncia despues 


A^ra 

SPo- ^^ 

*Puuenul ^oute & ^neuuitoncf 

"Dios ta amor... y amor ta Dios, 
maske mi no ta na e mundo aki, 
tur dia lo mi ta banda di boso Curazon, 
mi por stens di loke Señorta hasi" 
Salmo 33 

Cu dolor na nos curason, 
nos ta anuncia fayecimento di nos ser keri: 



Sra. Winifrida M. Zievinger-Ridderstaat 

Mihor conoci comoThichi" 

*20-12-1949-414-01-2020 

Acto di entiero lo wordo anuncia despues 


WILLEMSTAD - E victimanan den 
e caso di tiramento cu morto cu a 
tuma lugar djaluna 20 di januari 
2020 den Kaya Brisa, na Sero For- 
tuna, a keda identificá como; 

1. E hómber Roderick Curtis 
Martines Ilaria, nace na Córsou 
3 di novémber 1983 (37 aña); 

2. E dama Chrisine Smith, nace 
na Córsou 1 di februari 2001 (18 
aña). 

E xurpanan sin bida a keda xonfisxá 
riba órdo di Fiscal di Ministerio Pu- 
blico, pa mas investigacion. 


Aig^ra 

*^uueneii ^oute & ^neuuitwu 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


SESWA.... 



Giancarlo Danilo Ras 

Mihorconoci como"Gino" 
^03-02-1976-421-01-2020 

Ta invita famia, amigo y conocirnan pa asisti na 
despedida y cremashon dialuna 27 januari 2020 for di 
2br pa 4"or na Aurora Funeral Home. 

ora 


Lagrima y flornan por seca, su recuerdonan y tur loke el a haci 
y significa pa nos 

lo keda graba pa semper den nos mente y curason. 
"Cerca Dios mi alma ta na paz, ta di dj'E mi salbacion ta bini" 
Salmo 62:1 

Cu hopi tristesa na nos curason y agredecido pa tur locual el a 
haci pa nos y conforme cu boluntad di Dios, ta anuncia 
fayecimento di: 


Sra. Stella 
Lee-Croes 

30juni 1940-20januari 2020 



Na nomber di su esposo stima:Tai Fung (Fong) Lee 
Yiunan stima: Rosanna y Guiseppe (Cheppy) Yarzaga- 

ray - Lee 

Rendolf (Andy) y Margriet Lee -Tromp 
Roderick (Rody) y Yvonne Lee - Perez 
Nietanan stima: Guisanne Yarzagaray y Pourya Ashena 
Kristel Lee 
Hannah Lee 
Amadee Lee 

Amaryllis Lee 

Su rumannan stima: 

Nicolina (dfm) y Dominico (Coco) Werleman - Croes y famia 
Isidro (Chido) (dfm) y Lulu Croes - Schlipken (dfm) y famia 
Susana (Sanita) (dfm) y Felix (Ishi) (dfm) Maduro - Croes y 
famia 

Carmen y Caspar (dfm) Kunfermann-Croes y famia 

Jacinto (Chinto) y Dora Croes-Croes y famia 

Erna y Eddy (dfm) Hoevertsz - Croes y famia 

Filomena (Mena) Croes y famia 

Harry y Ligia Croes - Solognier y famia 

Mariana (Anchi) Croes y famia 

Mario (Maiky) Croes y famia 

Marieta (Eta) y Roy Curiel-Croes y famia 

Glenda y Gilbert Jansen-Croes y famia 

Vda. Cornea y Chimbo (dfm) Biesum-Croes y famia 

Bibiano Croes y famia 

Su cuña- y swanan stima: 

Rosalinda (Ties) (dfm) y Rosendo (Chimbo) (dfm) Croes- Lee y 
famia 

Tia Keng (Asin) (dfm) y Jacentha Lee - Geerman y famia 

Tai Hein Bernardo (Chuna) y Anna Lee-Werleman y famia 

Tai Kong Hypert (Dochi) y Salome (Mechi) Lee-Webb y famia 

Yvonne y Haime Dabian-Lee y famia 

Tai Kim (Atan) y Olga Lee-Hernandez y famia 

Tai Foo Ramon y Maria Lee-Croes y famia 

Ricardo (Tochi) Geerman (dfm) y famia 

Luis Geerman (Buchi) (dfm) y famia 

Cornelia Werleman (dfm) y famia 

Jose (Loche) dfm y Rubia Werleman - De Palm y famia 


Tur subrino- y subrinanan, primo- y primanan, ihanan, comer- 
y compernan, amistad- y conocirnan, y bisinjanan. Su 
cuidadornan den cas Angie Croes y Julia Chiquita. 

Demas famianan: Lee, Croes, Yarzagaray,Tromp, Perez, 
Werleman, Schlipken, Maduro, Kunfermann, Hoevertsz, 
Solognier, Curiel, Jansen, Biesum, Geerman, Webb, Dabian, 
Hernandez, Feliciano, Flanegien, Justina y Franken. 

Oportunidad pa condolencia ta diahuebs 23 januari 2020 di 
1:00 pm pa 3:30 pm na Aurora Funeral Home. Sigui pa e acto 
di respons di 3:30 pm pa 4:00 pm na Aurora Funeral Home. 
Despues lo sali pa Santana Catolico Santa Maria na Santa Cruz. 

Enbes di flor of krans ta aprecia un donashon pa Koningin 
Wilhelmina Fonds Aruba. Lo tin un box disponibel. 

Nos ta pidi disculpa si den nos tristesa nos por a lubida un 
familiar of un conocir. 

Nos ta lamenta cu despues di entiero lo no por ricibi bishita di 
condolencia na cas. 




Detencion relacioná 
cu ladronisia di auto 

WILLEMSTAD - Diamars 21 di janiiari 2020 alrededor di 12.30’or, 
Central di Polis a ricibi informacion cu den Abacoweg algun hómber 
ta plumando un vehiculo. 

Patruya di Mantencion di Orden Publico hunto cu Recherche di WC 
a dirigi nan mes p’e sitio. Na momento cu nan ta yegando n’e sitio, e 
sospechosonan cu a nota presencia di Polis, a cuminsá core bay for di 
e sitio. 

Polis a cuminsá cu un persiguicion tras di e vehiculo y a lós tiro di ad- 
vertencia. Den Puerto Ricoweg e persiguicion a terminá na momento 
cu e sosopechoso a dal cu su vehiculo contra di un bola di tera. 

N’e sitio Polis a detené tres hómber di inicial D., C. y H. tur tres nace 
na Córsou. 

A presentá e trio dilanti un Fiskal auxiliar kende a ordená nan en- 
carcelacion pendiente di mas investigacion. 



Detencion pa menasa cu morto 

WILLEMSTAD - Den cuadro di un investigacion relacioná cu un caso di 
menasa cu morto, Polis a realisá un detencion. 

Diamars 21 di januari 2020, alrededor di 16.15 or, riba órdo di Ministe- 
rio Publico, Polis a detené e hómber sospechoso D.M., nace na Córsou 
di 29 aña di edad. 

Detencion a tuma lugar na un cas den área di Sero Fortuna. A presentá 
e sospechoso dilanti di un Fiscal auxiliar, kende a ordená su encarcela- 
mento pendiente di mas investigacion. 

